armvectores/hy_wikipedia_2023 huggingface dataset:
Կարմրան Մեյերի

Կարմրան Մեյերի (լատ.՝ Tamarix meyeri), կարմրանազգիների ընտանիքի, կարմրան ցեղի բույս։


== Նկարագրություն ==
Տերևաթափ թուփ է՝ մինչև 6 մ բարձրությամբ, բունը և բազմամյա ճյուղերը ծածկված են մոխրագույն, միամյա շիվերը՝ ծիրանագույն, դեղնավուն կամ կանաչավուն կեղևով։ Միամյա շիվերը մեծ մասամբ աշնանը թափվում են։ Դրանց տերևները նշտարաձև են, սրտաձև հիմքով, մինչև 4 մմ երկարությամբ, գորշավուն։ Կանաչ ընձյուղների վրա գտնվող տերևները գծանման են կամ գծա-նշտարաձև, մինչև 8 մմ երկարությամբ, նստադիր։ Ծաղկային բողբոջները հիմնադրվում են աշնանից, խոշոր են, մինչև 6 մմ երկարությամբ, կոնաձև և սրված, բաց դեղնավուն, ծածկված մոմային խավով։ Տերևաբողբոջները խոշոր են, ծածկված կղմինդրաձև դասավորված դեղնավուն թեփուկներով։ Ողկույզները առաջանում են միամյա ճյուղերի վրա և ծաղկում են գարնանը, երբեմն՝ աշնանը, հասնելով մինչև 16 սմ երկարության և 1,5 սմ լայնության։ Ունեն լավ արտահայտված ծաղկակիր։ Ծաղիկը 4 անդամանի է։ Ունի ծաղկակից։ Բաժակաթերթիկները լայն-օվալաձև են, կանաչ, կեռիկով։ Պսակաթերթիկները սպիտակ են, բաց վարդագույն, բաց մանուշակագույն, հակառակ-ձվաձև կամ էլիպսաձև, մինչև 4 մմ երկարությամբ, ծաղկաթափի ժամանակ թափվում են։ Ենթավարսանդային սկավառակը չորսաբաժան է։ Փոշանոթները բաց դեղնավուն են կամ վարդագույն, փոշեհատիկը սպիտակ է։ Սերմնարանը լայն է՝ 4 բոլլավանման սռնակներով։ Տուփիկը ունի 6 մմ երկարություն և պարունակում է մոտ 50 սերմ։


== Տարածվածություն ==
Բնական պայմաններում տարածված է Կովկասում, Հարավային Եվրոպայում, Միջին Ասիայում, Միջերկրական ծովի ափերին։ Հայաստանի պայմաններում հանդիպում է Արարատյան դաշտում և Մեղրիում, անապատային աղուտներում, գետափնյա ավազներում, ծովի մակերևույթից 900-1000 մ բարձրության վրա։


== Կիրառություն ==
Բունը և ընձյուղները ընդունակ են արագ կերպով արմատակալելու։ Պիտանի է միջին և ստորին լեռնային գոտիների կանաչապատման և անտառապատման համար։


== Ծանոթագրություններ ==
Տալավերա դե լա Ռեինա

Տալավերա դե լա Ռեինա (իսպ.՝ Talavera de la Reina), քաղաք Իսպանիայի կենտրոնում։ Մտնում է Տոլեդո պրովինցիայի մեջ։


== Պատմություն ==
Քաղաքը հիմնադրվել է Հին Հռոմում։ Քաղաքը գրավել են արաբները 712 թվականին։ Նրանք քաղաքը պարսպապատել են և կառուցել պալատներ ու մզկիթներ։ Մերձավոր Տալավերան 950 թվականին Ռամիրո 2–րդ Լեոնի օրոք լուրջ պարտություն է կրել մավրովների բանակի կողմից։ 1083 թվականին արքա Ալֆոնսո 2–րդի կողմից ետ է վերադարձվել քրիստոնեաներին։
Հետագա դարերի ընթացքում Տալավերա դե լա Ռեինա քաղաքի դերը ավելի է մեծացել։ Բազմաթիվ արշավների ընթացքում քաղաքը դարձավ Ամերիկյան գաղութ։
1809 թվականին Տալավերա դե լա Ռեինա քաղաքում տեղի է ունեցել ճակատամարտ, որտեղ Ֆրանսիական, իսպանական և բրիտանական բանակները գլխավորում էր Նապոլեոն Բոնապարտը։

		
		
		
		
		
		


== Քաղաքն այսօր ==
Տալավերա դե լա Ռեինան առևտրական և արդյունաբերական քաղաք է։ Հայտնի է կերամիկայով։
2011 թվականին ավարտվեց Իսպանական հեծանվամրցավազքի 7-րդ և 8-րդ փուլը սկսվեց և մի քանի օր շարունակվեց Տալավերա դե լա Ռեինա քաղաքում։

		
		
		
		
		
		
		
		


== Հուշարձաններ ==
Մարիամ Աստվածածին եկեղեցին Պրադոյում
Հռոմեական կամուրջ
Մուսուլմանական ամրոց
		
		
		
		
		
		


== Թանգարաններ ==
Ռուիս դե Լունայի կերամիկական թանգարանը


== Կենսաբազմազանությունը ==
Ինչպես ամբողջ աշխարհում, այնպես էլ Տալավերա քաղաքում չորս միլիարդ տարվա էվոլյուցիայի բնական գործընթացների արդյունքում, ինչպես նաև մարդկային ազդեցության միջոցով առաջացել է մեծ կենսաբազմազանություն։ Էկոհամակարգերի և տեսակների բազմազանությունը թույլ է տալիս համադրել բազմաթիվ կյանքի ձևեր, որոնք մշտապես համագործակցում են շրջակա միջավայրի հետ։ Յուրաքանչյուր էկոհամակարգերը, կենդանի օրգանիզմներըր ամբողջությամբ շփվում են ոչ միայն միմյանց հետ, այլ նաև օդի, ջրի և հողի հետ։

		
		


=== Բուսականություն ===
Մենք կարող ենք տարբերել տարբեր բնապահպանական ստորաբաժանումներ քաղաքապետարանի շրջանակներում։ Հատկապես հայտնի է Էլ Տաժո գետը իր հիդրոմոֆիկ բուսականությամբ։


== Կենդանիներ ==
Քաղաքում կա ձկների առատություն։

		
		
		
Քաղաքում կան բազմաթիվ թռչուններ։ Նրանց գոյատևման համար կան առատ սնունդ և կացարաններ։

		
		
		
Կան նաև բազմաթիվ կաթնասուններ

		
		
		
80–ականների սկզբին առատացան նաև երկկենցաղների դասին պատկանող կենդանիները։

		
		
		
Քաղաքում հայտնի են նաև սողունները։

		
		
		


== Արտաքին հղումներ ==
Պաշտոնական էջ
Official website (Իսպաներեն)
Talavera, official tourist web site Archived 2006-12-08 at the Wayback Machine. (Իսպաներեն)
Web oficial del Ayuntamiento de Talavera de la Reina
La Guia de Talavera de la Reina Archived 2011-07-16 at the Wayback Machine.
Web oficial Turismo Talavera de la Reina Archived 2006-12-08 at the Wayback Machine.
El Portal de Talavera de la Reina Archived 2007-05-16 at the Wayback Machine.
Talavera se mueve


== Պատկերասրահ ==

		
		
		
		


== Բնակչություն ==


== Ծանոթագրություններ ==
Իվերիա

Իվերիա (վրաց.՝ ივერია), գյուղ Վրաստանում։ Գտնվում է Սամցխե-Ջավախք մարզի Ասպինձայի շրջանում։


== Դիրք ==
Գյուղը գտնվում է ծովի մակարդակից 1200 մետր բարձրության վրա։ Շրջկենտրոն Ասպինձայից հեռու է 3 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 356 մարդ։


== Ծանոթագրություններ ==
Ուսեմ Աուար

Ուսեմ Աուար (ֆր.՝ Houssem Aouar, հունիսի 30, 1998(1998-06-30), Լիոն), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Օլիմպիկ Լիոնի կազմում։ Խաղում է կենտրոնական կիսապաշտպանի դիրքում։


== Ակումբային կարիերա ==


=== Օլիմպիկ Լիոն ===
Աուարը Օլիմպիկ Լիոնի ակադեմիայի սան է։ Ակումբի առաջին թիմ տեղափոխվել է 2017 թվականին։ Իր պրոֆեսիոնալ դեբյուտը նշեց 2017 թվականի փետրվարի 16-ին՝ ԱԶ Ալկմարի դեմ խաղում։ Իր առաջին գոլը խփել է 2017 թվականի փետրվարի 23-ին՝ ԱԶ Ալկմարի դեմ պատասխան խաղում։ Իր դեբյուտը Լիգա 1-ում նշեց 2017 թվականի ապրիլի 16-ին՝ Բաստիայի դեմ խաղում։ Իր առաջին մրցաշրջանում Աուարը մասնակցեց 5 խաղի՝ դառնալով 1 գոլի հեղինակ։


== Միջազգային կարիերա ==
Աուարը 1 հանդիպում է անցկացրել Ֆրանսիայի մինչև 17 տարեկանների հավաքականի կազմում։ Ֆրանսիայի մինչև 21 տարեկանների հավաքականի կազմում իր դեբյուտը նշել է 2017 թվականի նոյեմբերի 9-ին՝ Բուլղարիայի դեմ խաղում։


== Կարիերայի վիճակագրություն ==


=== Ակումբային վիճակագրություն ===
2018 թվականի մարտի 24-ի դրությամբ


== Ծանոթագրություններ ==


== Արտաքին հղումներ ==
Աուարի պաշտոնական Տվիտերի էջը
Աուարի պաշտոնական Ինստագրամի էջը
Աուարը transfermarkt-ում
Աուարը WhoScored.com կայքում
Աուարը Լիոնի պաշտոնական կայքում
Աուարը ՈՒԵՖԱ-ի պաշտոնական կայքում
Աուարը Ֆրանսիայի ֆուտբոլի ֆեդերացիայի կայքում Archived 2017-02-24 at the Wayback Machine.
Ժողովածու (4145)

Ժողովածու (4145), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4145 թվի տակ։ Ձեռագիրը գրվել է 1621-1655 թվականներին Մկրտիչ (Ա) և Գրիգոր դպիր (Բ) գրիչների կողմից։ Ծաղկող՝ ենթադրաբար Հովհաննես։ Ստացողը եղել է Թումայ եպիսկոպոս (Ա) և Արիստակես վարդապետ (Բ)։ Գրված է թղթի վրա, որը ունի 25x19 չափս։ Ձեռագիրը կազմված է 340 թերթից։ Գրված է երկսյուն, բոլորագրով։ Ունի կիսախորան և լուսանցազարդ մանրանկարներ։ Պահպանակը ունի 4 էջ, գրված է՝ մագաղաթի վրա՝ երկաթագրով, Ավետարան։ Կազմը` կաշեպատ տախտակ, աստառը՝ դրոշմազարդ կտավ։ Հիշատակարաններ՝ 14ա, 142ա, 144ա (1621 թվական), 340ա (1655 թվական), ծաղկողի՝ 3բ, 13բ։


== Բովանդակություն ==
Բարոդի Կեսարայացւոյ Յառաջաբան գրոցն Յաղագս կրօնաւորաց, Սահմանք կրոնաւորաց, Պատասխանիք Հարցմանց ճգնաւորաց
Յովհ․ Կեմաքսի Սանդուխք դիրք։
Դանիէլի Ռայիթեցվոյ Վարք Կլեմաքսի, Լուծմունք դժուարիմաց բանից Կլեմաքս գրոց։
Յովհ. Աստուածաբանի Խրատք։


== Ծանոթագրություններ ==
Կուսգետ (այլ կիրառումներ)

Կուսգետ, կարող է վերաբերել՝

Կուսգետ - գյուղ Արևմտյան Հայաստանում, Բիթլիսի վիլայեթի Սասունի գավառակում
Կուսգետ - գյուղ Արևմտյան Հայաստանում, Բիթլիսի վիլայեթի Շատախի գավառակում
9-րդ ալիք

Անվան այլ կիրառումների համար տե՛ս՝ 9-րդ ալիք (այլ կիրառումներ)9-րդ ալիք, հայկական մարզային ոչ պետական հեռուստառադիոընկերություն։ Եթեր է հեռարձակվում 2002 թվականի ապրիլի 18-ից Վանաձոր քաղաքում 23 դեցիմետրային ալիքով։ Հեռուստաալիքը ներկայացնում է սոցիալական, քաղաքական, տեղեկատվական, մշակութային, կրոնական, երաժշտական, սպորտային, ժամանցային և երիտասարդական հաղորդումներ։ Պոտենցիալ հեռուստադիտողների թիվը շուրջ 140.000 է։


== Ծանոթագրություններ ==
Ռոբերտսփորթ

Ռոբերտսփորթ (անգլերեն՝ Robertsport), քաղաք Լիբերիայի արևմուտքում։ Քաղաքը նաև Գրանդ Քեյփ-Մաունթ երկրամասի վարչկենտրոնն է։ Բնակչությունը կազմում է 3,933 մարդ՝ 2008 թվականի տվյալներով։
Պոնտի սուլ Մինչո

Պոնտի սուլ Մինչո (իտալերեն՝ Ponti sul Mincio), կոմունա Իտալիայում, գտնվում է Լոմբարդիա մարզի Մանտուա գավառում։
Բնակչությունը կազմում է 1911 մարդ (2008 թվականի տվյալներով)։ Խտությունը՝ 174 մարդ/կմ²։ Տարածքը՝ 11 կմ²։ Էլեկտրոնային փոստ՝ 46040։ Հեռախոսային կոդ՝0376։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Տավուշ (գետ)

Անվան այլ կիրառումների համար տե՛ս՝ Տավուշ (այլ կիրառումներ)Տավուշ, Թաուզ, Թաուս, Թովուզ, Թոուզչայ, Տաուզ, Տոս, գետ Հայաստանի Տավուշի մարզում։ Սկիզբ է առնում Միափորի հյուսիս–արևելյան լանջերից, գլխավորապես Ավագա բինի, Դուռնալու վտակներից, Կենաց լեռնաշղթայի արևելյան և Աղնջա ու Տավուշ գետերի ջրբաժան լեռնաշղթայի լանջերից հոսող բազմաթիվ առուներից։ Երկարությունը 63 կմ է (ՀՀ-ում 25 կմ), ավազանը՝ 102 կմ2։ Տավուշը, Միափորի ցածրադիր փեշերից մինչև Բերդ քաղաքը հոսում է թավուտ անտառների միջով։
Ջրերը պարզ են ու մաքուր։ Տավուշ գետում բնակվում են ձկների կարմրախայտ, բեղոտ, մուրծի, ճապալ և այլ տեսակներ։ Գարնան ձնհալից և անձրևներից հորդանում է։ Տավուշ գետի վրա կառուցվել է համանուն ջրամբարը (Տավուշի ջրամբար)։ Տավուշը հոսում է տարածաշրջանի կենտրոնական մասով։ Ադրբեջանի Թավուզի շրջանում միանում է Աղնջա գետին և թափվում Կուր գետը։ Տավուշի օժանդակներն են՝ Հանքաձոր (4,5 կմ), Այծաղբյուր (3,5 կմ) գետակները։
Տավուշը ձախ կողմից ընդունում է Արդամ և Սուտներ ոչ մեծ վտակները։
Ադրբեջանական տարածքում կոչվում է Թովուզչայ։


== Ծանոթագրություններ ==
Ուլյաստե (այլ կիրառումներ)

Ուլյաստե անունը կամ տերմինը կարող է վերաբերել հետևյալ հոդվածներին․

Ուլյաստե - գյուղ Էստոնիայի Սոնդա շրջանի կազմում։
Ուլյաստե - գյուղ Էստոնիայի Ռեգավեռե շրջանի կազմում։
Գաղտառիճ (կամուրջ)

Գաղտառիճ , կամուրջ Թուրքիայի Էրզրումի մարզում, Արևմտյան Եփրատի և նրա աջակոմյան վտակներից մեկի խառնարանում, համանուն գյուղի մոտ, Աշկալա  քաղաքից հսրավ։


== Ծանոթագրություններ ==
Յան Ռուձուտակ

Յան Էռնեստի Ռուձուտակ (օգոստոսի 3 (15), 1887, Kursīši Parish, Լատվիա - հուլիսի 29, 1938(1938-07-29), Մոսկվա, ԽՍՀՄ), ազգությամբ լատիշ խորհրդային պետական և կուսակցական գործիչ։ ԽՄԿԿ անդամ՝ 1905 թվականից։ 1906 թվականից՝ ՌՍԴԲԿ Ռիգայի կոմիտեի անդամ։


== Գործունեություն ==
1907 թ. ղեկավարել է Վինդավայի կուսակցական կազմակերպությունը։ Նույն տարվա հունիսին ձերբակալվել և դատապարտվել է երկարաժամկետ տաժանակրության։ Փետրվարյան հեղափոխությունից (1917 թ.) հետո եղել է տեքստիլագործների միության համառուսաստանյան կենտրոնի խորհրդի նախագահության անդամ և քարտուղար։ Մասնակցել է Հոկտեմբերյան սոցիալիստական մեծ հեղափոխությանը։ 1917 թվականից՝ Մոսկվայի ժողտնտխորհի նախագահ, ՀԱՄԿ խմբի անդամ։ 1920 թվականից՝ Տրանսպորտի աշխատողների արհմիության կենտկոմի, ՌԿ(բ) կ Թուրքմենբյուրոյի և Համամիութենական կենտգործկոմի Թուրքմեն հանձնաժողովի նախագահ, ՀԱՄԿ-ի գլխավոր քարտուղար և նախագահության անդամ։ 1922 թվականից ՌԿ(բ) կ ԿԿ-ի Միջինասիական բյուրոյի նախագահ։ Սովետական պատվիրակության կազմում մասնակցել է Ջենովայի կոնֆերանսին (1922 թ.)։ 1923-1924 թթ. Ռուձուտակը ՌԿ(բ) կ ԿԿ-ի քարտուղար էր, 1924-1930 թթ.՝ ՍՍՀՄ ճանապարհային հաղորդակցության ժողկոմ։ 1926-1937 թվականներին՝ ԺԿԽ-ի և Աշխատանքի ու պաշտպանության խորհրդի նախագահի տեղակալ, կապիտալ շինարարության և երկրի ինդուստրացման կազմակերպիչներից։ 1931 թ. Ռուձուտակն ընտրվել է ՀամԿ(բ) կ ԿՎՀ-ի նախագահ և նշանակվել ԱՍՀՄ ԲԳՏ-ի Ժողկոմ։ Եղել է կուսակցության IX—XVII համագումարների պատգամավոր, Կենտկոմի անդամ (1920 թվականից), ԿԿ-ի քաղբյուրոյի անդամության թեկնածու և ԿԿ-ի կազմբյուրոյի անդամ (1923-1924 թթ.), ԿԿ քաղբյուրոյի անդամ (1926-1932 թթ.), Համկ(բ) կ ԿԿ-ի քաղբյուրոյի անդամության թեկնածու (1934 թվականից), ՍՍՀՄ կենտգործկոմի և համամիութենական կենտգործկոմի անդամ։
1937 թ․ մայիսի 24-ին հեռացվել է ԿԿ-ից և ձերբակալվել։ 20 րոպե տևած դատավարությունից հետո դատապարտվել է մահապատժի։ Գնդակահարվել է 1938 թ․ հուլիսի 29-ին։ Գործը վերանայվել 1955 թվականին, ինչի հետևանքով Ռուձուտակը ռեաբիլիտացվել է։


== Գրականություն ==
Кассиль Л. Сын латышского батрака // Партия шагает в революцию. — 2-е изд. — М., 1969.
Трукан Г. А. Я. Рудзутак. — М., 1963.; Герои Октября. — М., 1967.
Barmine, Alexander, One Who Survived, New York: G.P. Putnam (1945)


== Ծանոթագրություններ ==
Դրեջա

Դրեջա, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Դոստոևսկու անավարտ մնացած մտահղացումներ

XIX դարի ռուս գրող Ֆեոդոր Միխայլովիչ Դոստոևսկու անավարտ մնացած գեղարվեստական, հրապարակախոսական, հուշագրական և գրաքննադատական մտահղացումների ցանկը:


== Գեղարվեստական մտահղացումներ ==


== Հրապարակախոսական, հուշագրական և գրաքննադատական մտահղացումներ ==


== Հղումներ ==


== Գրականություն ==
Неосуществлённые художественные замыслы // Достоевский: Сочинения, письма, документы: Словарь-справочник / под ред. Г. К. Щенникова и Б. Н. Тихомирова. — Санкт-Петербург: Пушкинский Дом, 2008. — С. 278—344. — 470 с. — ISBN 5-87324-041-8Абрамовских Е. В.
Владимирцев В. П.
Загидуллина М. В.
Зырянов О. В.
Зыховская Н. Л.
Михновец Н. Г.
Пономарева Л. Г.
Ратников К. В.
Тихомиров Б. Н.
Шаулов С. С.
Шевцова Н. В.
Щенников Г. К.
Լերոյ Էլիս

Լերոյ Էլիս (անգլ.՝ LeRoy Ellis, մարտի 10, 1940(1940-03-10), Far Rockaway, Քուինս, Նյու Յորք, Նյու Յորք, ԱՄՆ - հունիսի 2, 2012(2012-06-02), Պորտլենդ), ամերիկացի պրոֆեսիոնալ բասկետբոլիստ։


== Խաղացողի կարիերա ==
Խաղացել է կենտրոնականի և ծանր հարձակվողի դիրքերում։ Սովորել է Սենթ Ջոնսի համալսարանում։ 1962 թվականի NBA դրաֆթի ժամանակ ընտրվել է «Լոս Անջելես Լեյքերս» ակումբի կողմից՝ 6-րդ համարի ներքո։ Հետագայում հանդես է եկել «Բալտիմոր Բուլեթս», «Պորտլենդ Թրեյլ Բլեյզերս» և «Ֆիլադելֆիա-76» ակումբների կազմում։ NBA-ում ընդհանուր առմամբ անցկացրել է 14 մրցաշրջան։ 1971/1972 թվականների մրցաշրջանի ընթացքում Էլիսը «Լեյքերս»-ի կազմում դարձել է NBA չեմպիոն։ 1962 թվականին դարձել է Հագերտի մրցանակի դափնեկիր։ NBA կարիերայի ընթացքում ընդհանուր առմամբ խաղացել է 1048 խաղ, որոնցում հավաքել է 10 176 միավոր (9,7 մ/խ), կատարել է 8709 անդրադարձ, 1405 փոխանցում, 146 խլում և 151 բլոկշոտ։


== Մահ ==
Լերոյ Էլիսը մահացել է 72-ամյա հասակում Օրեգոն նահանգի Սկեպուս քաղաքում շագանակագեղձի քաղցկեղից։


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում(անգլ.)
LeRoy Ellis, a Star Big Man at St. John’s, Dies at 72(անգլ.)
Յաստրեբիխա (գյուղ, Նեմիրովի շրջան)

Անվան այլ կիրառումների համար տե՛ս՝ Յաստրեբիխա (այլ կիրառումներ)Յաստրեբիխա (ուկրաիներեն՝ Яструбиха), գյուղ Ուկրաինայի Վիննիցայի մարզի Նեմիրովի շրջանում։
2001 թվականի տվյալներով Յաստրեբիխա գյուղում բնակվում էր 50 մարդ։ Բնակավայրը զբաղեցնում է 0,279 կմ² տարածք։ Բնակչության խտությունը կազմում էր 179,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
87 (թիվ)

87 (ութսունյոթ), բնական թիվ է


== Գիտության մեջ ==
87-ը ֆրանսիումի ատոմային թիվն է
87 կարգային թիվն է կրում Սիլվիա աստերոիդը


== Այլ ոլորտներում ==
87-ը Ֆրանսիայի Վերին Վյեն դեպարտամենտի կարգային թիվն է


== Տես նաև ==
87 թ.
Մ. թ. ա. 87 թ.
1987 թ.
Kara

Kara (Քարա, հանգըլ՝ 카라), հարավկորեական երաժշտական խումբ, որը հիմնադրվել է Սեուլում (Հարավային Կորեա) 2007 թվականին, DSP Media գործակալության ներքո։ Խմբի անվանումը ծագում է հունարեն «χαρά» բառից, որը նշանակում է «ուրախություն»։
Kara խումբը հայտնվել է 2007 թվականին, որպես R&B խումբ, կազմված չորս աղջիկներից, ում կերպարները հիմնվել են «ուժեղ աղջիկ» սկզբունքի վրա։ Իրենց առաջին ալբոմը՝ The First Blooming թողարկվել է 2007 թվականին։ Կիմ Սոնհին ճնշվելով ծնողների կողմից հեռանում է խմբից, և խմբին միանում են երկու նոր մասնակիցներ՝ Կու Հարան և Կան Ջիյոնը։ Դրանից հետո աղջիկները փոխում են պատկերը՝ «գեղեցիկ է, բայց իրական» և սկսում են առաջխաղացումը Honey չարտում։
2004 թվականին Կանը Ջիյոնը և Չոն Նիկոլը որոշեցին չերկարացնել պայմանագիրը DSP Media-ի հետ և լքեցին խումբը։ Այդ նույն տարում Kara-ին միանում է նոր մասնակից, ով հաղթել է ընտրական մրցույթում, ում անունն էր Հոն Յոնջի, և խումբը սկսեց աշխատել վեցերորդ մինի-ալբոմի վրա։
2016 թվականին խումբը հայտարարեց, որ փլուզվում է։


== Անդամներ ==


== Սկավառակագրություն ==


=== Կորեական սկավառակագրություն ===
2007: the First Blooming
2008: Rock U
2008: Pretty Girl
2009: Honey
2009: Revolution
2010: Lupin
2010: Jumping
2011: Step
2012: Pandora
2013: Full Bloom
2014: Day & Night
2015: In Love


=== Ճապոնական սկավառակագրություն ===
2010: Mister (song)|Mister
2010: Jumpin'
2011: Jet Coaster Love
2011: Go Go Summer!
2011-ի Winter Magic (song)|Winter Magic
2012-ը։ Speed Up / Girl's Power|Speed Up / Girl's Power
2012-ը։ Electric Boy
2013 թ.: Bye Bye Happy Days
2013: Thank You Summer Love
2013: French Kiss
2013: Fantastic Girls
2015: Summer Gic-MAMA-MIY
2015: Girl's Story


== Մրցանակներ երաժշտական հեռուստահաղորդումներում ==


=== M! Countdown ===


=== Music Bank ===


=== Inkigayo ===


=== Show Champion ===


== Ֆան ակումբ ==
Ֆան ակումբի պաշտոնական գույնը՝ դեղձագույն     
Ֆան ակումբի պաշտոնական անունը՝ Kamilia («Kara» և «familia» բառերի համադրությունն է)


== Ծանոթագրություններ ==


== Պաշտոնական կայքեր ==
Կորեական պաշտոնական կայք Archived 2011-07-10 at the Wayback Machine.
Ճապոնական պաշտոնական կայք
Չնվաճվածները (հուշահամալիր)

«Չնվաճվածները» հուշահամալիր (ռուս.՝ Мемориал «Непокорённые»), հուշահամալիր «Փառքի կանաչ գոտի» համալիրի կազմի մեջ։ Գտնվում է Ռուսաստանի Դաշնության Լենինգրադի մարզում։ Կառուցվել է 1966 թվականին Պուշկին - Կոլպինո - «Դետսկոսելսկի» խորհրդային տնտեսություն ճանապարհաբաժանին։
Հուշահամալիրը Ռուսաստանի դաշնային նշանակության պատմության հուշարձան է (գրանցման համար` 781510211750006) համաձայն Ռուսաստանի Դաշնության կառավարության 2001 թվականի հուլիսի 10-ի թիվ 527 որոշման, ինչպես նաև ՅՈՒՆԵՍԿՕ-ի համաշխարհային ժառանգության օբյեկտ է։


== Նկարագրություն ==
Բարձրադիր հարթակում գտնվում է հարձակման նետվող զինվորի պատկերով բետոնե ստելան, կողքին՝ «Այստեղով է անցել խորհրդային զորքերի պաշտպանության առաջնագիծը։ 1941-1944» գրությամբ ստելան և երկու հրետանային հրանոթ։
Ստելաներից արևելք, հարթակի սահմանագծին, բետոնե ուղղանկյունաձև հիմքի վրա տեղադրված է ուղղանկյունաձև մարմարե հուշաքար հետևյալ տեքստով. «237-րդ հրաձգային դիվիզիային և Կրասնոգվարդեյսկի ամրացված շրջանին, որոնք 1941 թվականի սեպտեմբերին դիմակայեցին ֆաշիստական զավթիչների հարձակմանը»։ Հարթակի հետևի՝ արևելյան սահմանագիծը և հարավարևմտյան հատվածը առանձնացված են դեկորատիվ մետաղական ներկված ցանկապատով, որի հետևում տնկված են կապույտ եղևնիներ։ Պարիսպի դիմաց՝ հյուսիսարևմտյան մասում, տեղադրված է երեք մետաղական ձևավոր դրոշաձող։
Համալիրի հեղինակներն են ճարտարապետներ Ն. Ն. Կարասյովը և Ե. Դ. Բիչկովը։


== Ծանոթագրություններ ==


== Գրականություն ==
Гусаров А. Ю. Памятники воинской славы Петербурга. — СПб.: Паритет, 2010. — 400 с. — ISBN 978-5-93437-363-5.
Շուա Սխվավա

Շուա Սխվավա (վրաց.՝ შუა სხვავა), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում։


== Դիրք ==
Գտնվում է ծովի մակարդակից 1000 մետր բարձրության վրա։ Շրջկենտրոն Ամբրոլաուրից հեռու է 9 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 73 մարդ։


== Ծանոթագրություններ ==
Ռավիլա

Ռավիլա (էստ․՝ Ravila), գյուղական ավան Էստոնիայի Հարյումաա նահանգի Կոսե շրջանում։
2011 թվականի տվյալներով գյուղական ավանում բնակվում էր 381 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Ստարի Կաինլիկ

Ստարի Կաինլիկ (ռուս.՝ Старый Каинлык, բաշկիրերեն՝ Иҫке Ҡайынлыҡ), գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում։
Բնակչությունը 2009 թվականին գրանցված տվյալներով կազմում էր 162 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բրունիկո

Բրունիկո (իտալերեն՝ Brunico), քաղաք Իտալիայում՝ Տրենտինո Ալտո Ադիջե մարզի Բոլցանո գավառում։ Սահմանակից է Ֆալցես, Գայս, Մարեբե, Պերկա, Ռազուն Անտերսելվա, Սան Լորենցո դի Սեբատո, Վալդաորա համայնքներին։
Բնակչության թվաքանակը 2014 թվականի տվյալներով եղել է 16.010։ Բնակչության խտությունը կազմում է 300 մարդ/կմ²։ Համայնքն զբաղեցնում է 45 կմ² տարածք։


== Քույր քաղաքներ ==
 Բրինոլ, Ֆրանսիա (1959)
 Գրոս Գերաու, Գերամնիա(1959)
 Տիլտ, Բելգիա (1959)
 Շմոտուլի, Լեհաստան(1997)


== Անվանի բրունիկոցիներ ==
Կարլ Տոլդ (1840-1920) - ավստրիացի բժիշկ, պրոֆեսոր
Լուկաս Հոֆեր (1989) - իտալացի բիատլոնիստ
Մարկուս Վինդիշ ( 1984) - իտալացի բիատլոնիստ
Դոմինիկ Վինդիշ (1989) - իտալացի բիատլոնիստ
Կարին Կնապ (1987) - իտալացի թենիսիստ
Դորոթեա Վիրեր (1990) - իտալացի բիատլոնիստ


== Պատկերասրահ ==

		
		
		
		
		
		
		
		
		
		


== Կլիմա ==


== Ծանոթագրություններ ==


== Արտաքին հղումներ ==
Բնակավայրի գլխավոր կայք (գերմ.) (իտալ.)
Սոնակշի Սինհա

Սոնակշի Սինհա (անգլ.՝ Sonakshi Sinha, հունիսի 2, 1987(1987-06-02), Մումբայ, Հնդկաստան), հնդիկ դերասանուհի և մոդել։ Սոնակշին իր դերասանական դեբյուտը կատարեց 2010 թվականին` «Անվախը» ֆիլմում, որի համար նա ստացավ Filmfare Award մրցանակ՝ որպես լավագույն դեբյուտային կին դերասանուհի։


== Կենսագրություն ==
Սոնակշի Սինհան ծնվել է դերասանների ընտանիքում։ Հայրը դերասան և քաղաքական գործիչ Շատրուգհան Սինհան է, մայրը՝ դերասանուհի Պունամ Սինհան (կարիերայի սկզբում նրան անվանում էին Կոմալ)։ Բացի նրանից, ընտանիքում կային երկվորյակ եղբայրներ՝ Լավ Սինհա և Քուշ Սինհա։ Սոնակշիի զարմիկը դերասանուհի Պուջա Ռուպարելն է, որը առավել հայտնի է «Սիրահարված արքա» ֆիլմում, որտեղ նա խաղում փոքրիկ երեխայի։
Սոնակշին իր կարիերան սկսել է որպես զգեստների դիզայներ և զգեստներ է պատրաստել «Իմ սիրտը պատկանում է ուրիշին» ֆիլմի համար։ 2009 թվականին նա Հնդկաստանի նորաձևության շաբաթվա շրջանակներում աշխատում էր որպես մոդել։ Չնայած նա դերասանական ընտանիքից էր, Սոնակշին երբեք չի օգտագործել իր հոր անունը։ Նա հաջողությունների հասավ միայն իր իսկ ջանքերի և համառության շնորհիվ։ Սոնակշին երբեք չէր երազում դերասանուհի դառնալ, բայց Հնդկաստանում նորաձևության շաբաթվա ընթացքում Սալման Խանը տեսավ նրան և առաջարկեց նրան «Անվախը» ֆիլմում նկարահանվել։
Մասալա ժանրի մի շարք կոմերցիոն հիթերից հետո Սոնակշիին առաջարկել են մարմնավորել ականավոր բանաստեղծուհի Ամրիտա Պրիտամին՝ ռեժիսոր Ջասմիթ Ռինի կենսագրական ֆիլմի մեջ նկարահանվելու համար։ Քննադատների և երկրպագուների կողմից բարձր է գնահատվել նրա նախորդ դերը Վիկրամադիտյա Մոտվանի «Ավազակը» ֆիլմում։
2014 թվականին Սոնակշին կատարեց իր առաջին դեբյուտը թամիլական կինոնկարում՝ նկարահանվելով Lingaa մարտաֆիլմում, որում խաղում էր Ռաջնիկանտի հետ, իսկ հաջորդում որպես երգչուհի, ձայնագրել է «Aaj Mood Ishqholic Hai» երգը Meet Bros-ի հետ։ 2017 թվականին նա խաղաց պակիստանցի լրագրողի Noor  ֆիլմում, որը ձախողվեց կինովաճառքում և սպանության մեջ կասկածվող Ittefaq թրիլլերում՝ Սիդհարթ Մալհոտրայի։ 1969 թվականի համանուն ֆիլմի վերամշակմամբ` Ittefaq-ը դարձավ հնդկական ամենաշահութաբեր կինոնկարը նոյեմբերին` հավաքելով շուրջ 300 միլիոն ռուփի։
2018 թվականին թողարկվեց Happy Bhag Jayegi Returns ֆիլմը, որը 2016 թվականին թողարկված համանուն ֆիլմի շարունակությունն է, այստեղ նույնպես Սոնակշին կատարեց իր երգերից մեկը։ Նույն թվականին Դիլջիթ Դոսանջի հետ միասին թողարկվեց Welcome in New-York ֆիլմը, սակայն ֆիլմը տապալվեց կինովաճառքում։ Նա նաև նկարահանվել է Total Dhamaal ֆիլմի համար նախատեսված «Mungda» երաժշտական ​​համարի մեջ, որը դարձավ երգի ռիմեյքը, որի տակ պարել է Հելենը Inkaar ֆիլմում։ Չնայած բուն երգի տարբեր արձագանքներին, ֆիլմը կոմերցիոն հաջողություն ունեցավ։ Այժմ Սոնակշին համաձայնել է նկարահանվել «Անվախը 3» ֆիլմում, որը իր դեբյուտային «Անվախը» ֆիլմի տրիքվելն է։ Նկարահանումները սկսվել են 2019 թվականի սկզբներին։


== Ֆիլմագրությունը ==


== Ծանոթագրություններ ==


== Արտաքին հղումներ ==
Սանգաստե (Էստոնիայի շրջան)

Անվան այլ կիրառումների համար տե՛ս՝ Սանգաստե (այլ կիրառումներ)Սանգաստե շրջան (էստ․՝ Sangaste vald), շրջան Էստոնիայի Վալգամաա նահանգում։ Շրջանի կենտրոնն է Սանգաստե գյուղական ավանը։


== Բնակչություն ==
2006 թվականի տվյալներով շրջանում բնակվում էին 1489 մարդ։ Բնակչության խտությունը շրջանում կազմում էր 10,29 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Ումե-սաամերեն

Ումե-սաամերեն, սաամյան լեզու, նախկինում տարածված է եղել Շվեդիայում և Նորվեգիայում։ Համարվում է մեռնող լեզու, մնացել են միայն 10 լեզվակիր, որոնք ապրում են Շվեդիայի Արյեպլուգ և Արվիդսյաուր համայնքներում։


== Գրություն ==
Ումե-սաամերենը սաամյան այն չորս լեզուներից մեկն է, որոնք չունեն պաշտոնական ընդունված գրություն, թեպետ համարվում է առաջիններից մեկը, որով սկսել են գրել։ 1755 թվականին ումե-սաամերենով հրատարակվել է Նոր կտակարանը, իսկ առաջին սաամյան Աստվածաշունչը հրատարալվել է ումե-սաամերենով 1811 թվականին։


== Լեզվաբանական բնութագիր ==


=== Հնչյունաբանություն ===


==== Աստիճանական հերթագայություն ====
Ի տարբերություն հարևան հարավսաամերենի՝ ումե-սաամերենում կա աստիճական հերթագայություն։ Ի տարբերություն ավելի հյուսիսային սաամյան լեզուների՝ այն տեղի է ունենում սահմանափակ՝ միայն երկար ձայնավորներից և երկբարբառներց հետո։ Բաղաձայնները, որոնք հաջորդում են կարճ ձայնավորներին, չեն մասնակցում հերթագայությանը։


==== Ումլաութ ====
Կարևոր դեր է խաղում ումլաութը։ Շեշտակիր վանկում ձայնավորը (որպես կանոն՝ առաջին վանկի) փոփոխության է ենթարկվում /i/ և /u/ ազդեցությամբ հաջորդ վանկում.


=== Ձևաբանություն ===


==== Ժխտական բայեր ====
Ումե-սաամերենում, ինչպես ֆիններենում, այլ սաամյան լեզուներում և էստոներենում, գոյություն ունեն ժխտական բայեր։ Դրանք խոնարհվում են եղանակներով (սահմանական, հրամայական և ըղձական), դեմքերով (առաջին, երկրորդ և երրորդ) և թվերով (եզակի, երկակի և հոգնակի)։


== Նմուշ ==


== Ծանոթագրություններ ==


== Գրականություն ==
Sammallahti, Pekka (1998). The Saami languages. An Introduction. Kárášjoka: Davvi Girji.
Schlachter, Wolfgang (1958): Wörterbuch des Waldlappendialekts von Malå und Texte zur Ethnographie. Helsinki: Suomalais-Ugrilainen Seura.


== Արտաքին հղումներ ==
Korhonen Olavi (2005)։ «Ume Saami language»։ The Saami: a cultural encyclopaedia։ Helsinki։ էջեր 421–422
Առե (այլ կիրառումներ)

Առե անունը կամ տերմինը կարող է վերաբերել հետևյալ հոդվածներին․

Առե - գյուղ Էստոնիայի Պյոիդե շրջանի կազմում։
Առե - գյուղական ավան Էստոնիայի Առե շրջանի կազմում։
Հարվարդյան դպրոց

Տնտեսագիտության հարվարդյան դպրոց, գիտական ​​ուղղություն, որը ձևավորվել է Հարվարդի համալսարանում։ Ներկայացնում է ինստիտուցիոնալիզմի և նեոկլասիցիզմի գաղափարների որոշակի սիմբիոզ ՝ հատուկ շեշտը դնելով տնտեսական ցիկլի բնույթի ուսումնասիրության և վիճակագրական մեթոդների միջոցով տնտեսության զարգացման կանխատեսման վրա։
Նպատակը՝ լրիվ զբաղվածության, ճգնաժամի արգացման ապահովումն է, ինֆլյացիայի կանխումը։ Ձևավորվել է Հարվարդի համալսարանային առընթեր տնտեսական հետազոտությունների կոմիտեի ստեղծմանը (1917) զուգընթաց։ Հետագայում ուղղությունը տարածվել է Եվրոպայի երկրներում։
Իզե (Սոմի գավառ)

Իզե (ֆր.՝ Yzeux), համայնք Ֆրանսիայի Պիկարդիա մարզի Սոմ գավառում։
Բնակչությունը 2013 թվականի դրությամբ կազմում է 269 մարդ, բնակչության խտությունը` 53.27 մարդ/կմ²։ Բնակավայրը զբաղեցնում է 5.05 կմ² տարածք։


== Աշխարհագրություն ==
Գտնվում է Փարիզ քաղաքից 130 կմ հյուսիս, Ամյեն քաղաքից 16 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 170 աշխատունակ (15-64 տարեկան) բնակիչ, որոնցից ակտիվ էին 124-ը, իսկ ոչ ակտիվները` 46։ Ակտիվության ցուցանիշը կազմում է 72,9 %։ 124 աշխատունակ մարդկանցից աշխատել է 115 անձ (55 տղամարդ և 60 կին)։ Գործազուրկ են եղել 9 անձ (6 տղամարդ և 3 կին)։ 46 անաշխատունակներից 20-ը եղել են աշակերտներ կամ ուսանողներ, 20-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ալադին (մուլտֆիլմ)

Անվան այլ կիրառումների համար տե՛ս՝ Ալադին (այլ կիրառումներ)«Ալադին» (անգլ.՝ Aladdin), 1992 թվականին նկարահանված երաժշտական ֆենտեզի մուլտֆիլմ։ Դասվում է «Ուոլտ Դիսնեյ» ընկերության դասական անիմացիոն ֆիլմերի շարքին։ Ֆիլմը ռեժիսորներն են Ջոն Մասկերը և Ռոն Քլեմեթսը։ Նկարահանված է արաբական «Ալադինն ու կախարդական լամպը» և «Հազար ու մի գիշեր» ստեղծագործությունների հիման վրա։ Մի շարք անիմացիոն տարրերի համադրություն է։
Մուլտֆիլմի պրեմիերան կայացել է 1992 թվականի նոյեմբերի 25-ին։ Ցուցադրման առաջին իսկ օրերից այն արժանացել է ԱՄՆ-ի, իսկ հետագայում արդեն ամբողջ աշխարհի հավանությանը։ 1992 թվականին գրանցել է ավելի քան 217 միլիոն ԱՄՆ դոլարի եկամուտ Միացյալ Նահանգներում և ավելի քան 504 միլիոն ողջ աշխարհում։ Մուլտֆիլմը նաև արժանացել բազմաթիվ մրցանակների, որոնց մեծ մասը Եվրոպայում և Մերձավոր Արևելքում։


== Կերպարներ ==


=== Ալադին ===
Ալադինն աղքատ, սակայն բարի սիրտ ունեցող պատանի է։ Նրա միակ ընկերն Աբու անունով մի կապիկ է, ում հետ անցկացնում էր իր կյանքի ուրախ և տխուր պահերը։ Մի օր Ալադինը սիրահարվում է արաբ սուլթանի դստերը՝ արքայադուստր Ժասմինին։ Իր սիրուն հասնելու համար շատ երկար ու դժվար ճանապարհ է անցնում՝ ջին գտնում, շրջագայում կախարդական գորգով, անցնում ճանապարհներ և կռիվներ մղում։ 
Անիմացիոն կերպարը ստեղծել է Գլեն Քինը։


=== Ջին ===
Ջինը բանտարկված էր կախարդական լամպում և միայն կարթնանար այն ժամանակ երբ որևէ մեկը երեք անգամ դիպչեր լամպին։ Երբ ծպտված Ջաֆարը բանտում համոզում է Ալադինին գնալ և «Հրաշքների քարանձավից» իր համար բերել լամպը, Ալադինը պատահաբար շփում է լամպը և այնտեղից դուրս է գալիս մեծ, կապույտ Ջինը։ Ջինի երազանքն էր լինել ազատ ու այլևս ոչ մեկին չծառայել։ 
Կերպարի հեղինակն է Էրիկ Գոլդբերգը։


=== Ջաֆար ===
Ջաֆարը մուլտֆիլմի գլխավոր բացասական կերպարն է։ Շրջում է իր չար թութակ Յագոյի հետ։ Նա սուլթանի պալատական վեզիրն է և աչքի է ընկնում իր նախանձախնդրությամբ, չարությամբ և դաժանությամբ։ Մի անգամ նա մտնում է սուլթանի մոտ և իր թիկնոցավոր օձի գավազանով փորձում է հիպնոսացնել, որպեսզի իրեն ամուսնացնի Ժասմինի հետ։ Մուլտֆիլմում անընդհատ հակամարտության մեջ է Ջինի և Ալադինի հետ։ 
Կերպարի հեղինակն է Անդրիաս Լքելը։


=== Ժասմին ===
Ժասմինը Ագրաբահի թագավորության և «Դիսնեյի» վեցերորդ արքայադուստրն է։ Նա 15 տարեկան է։ Քանի որ իր հոր՝ սուլթանի հրահանգով չէր կարող պալատի սահմաններից դուրս գալ, նրա միակ ընկերը վագր Ռաջան էր։ Ի վերջո ամուսնանում է Ալադինի հետ։


== Ծանոթագրություններ ==
Կոոռդի

Կոոռդի (էստ․՝ Koordi), գյուղ Էստոնիայի Յարվամաա նահանգի Ռոոսնա-Ալլիկու շրջանում։
2011 թվականի տվյալներով գյուղում բնակվում էր 23 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շոնշթեթ

Շոնշթեթ (գերմ.՝ Schonstett), կոմունա Գերմանիայում՝ Բավարիա երկրամասում։
Ենթարկվում է Վերին Բավարիայի վարչական կենտրոնին։ Մտնում է Ռոզենհայմ շրջանի կազմի մեջ։ Բնակչությունը կազմում է 1239 մարդ (դեկտեմբերի 31, 2010 թվական)։ Զբաղեցնում է 13,60 կմ² տարածք։ Պաշտոնական կոդ՝ 09 1 87 173։


== Ծանոթագրություններ ==


== Արտաքին հղումներ ==
Պաշտոնական կայք
Կաստելյանոս (դեպարտամենտ)

Կաստելյանոս (իսպ.՝  Departamento Castellanos), դեպարտամենտ Արգենտինայոմ, Սանտա Ֆե պրովինցիայում։ Գտնվում է պրովինցիայի արևմտյան կենտրոնական մասում։ Պրովինցիայի բնակչությունը 175317 բնակիչ (ըստ 2007 թվականի), բնակչության մեծ մասը ապրում է մայրաքազաքում՝ Ռաֆաելայում՝ 100500 բնակիչ (ըստ 2007 թվականի)։ Սուչալես քաղաքում ապրում է ավելի քան 20000 բնակիչ, մնացած բնակչությանը կենտրոնացված է գյուղատնտեսական համայնքներում (մունիցիպալիտներում)։


== Աշխարհագրություն ==
Կաստելյանոսը սահմանակից է՝

հյուսիսում՝ Սան Կրիստոբալին,
արևելքում՝ Լաս Կոլոնյասին,
հարավում՝ Սան Մարտինին,
արևմուտքում՝ Կորդովա պրովինցիային.


== Կոմունաներ և մունիցիպալիտներ ==
Անխելիկա   (իսպ.՝ Angelica)
Ատալիվա   (իսպ.՝ Ataliva)
Աուրելիա   (իսպ.՝ Aurelia)
Բաուեր ի Սիխել    (իսպ.՝ Bauer y Sigel)
Բելլա Իտալիա (իսպ.՝ Bella Italia)
Վիլա  (իսպ.՝ Vila)
Վիլիա Սան Խոսե   (իսպ.՝ Villa San Jose)
Վիրխինիա   (իսպ.՝ Virginia)
Գալիցտեո   (իսպ.՝ Galisteo)
Գարիբալդի   (իսպ.՝ Garibaldi)
Կաստելյանոս   (իսպ.՝ Castellanos)
Կորոլիա Ալդաո (իսպ.՝ Aldao(Colonia Aldao))
Կորոլիա Բիչա  (իսպ.՝ Colonia Bicha)
Կորոլիա Բիգանդ   (իսպ.՝ Colonia Bigand)
Կորոլիա Իտուրասպե  (իսպ.՝ Colonia Iturraspe)
Կորոլիա Մարգարիտա (իսպ.՝ Colonia Margarita)
Կորոլիա Ռակել    (իսպ.՝ Colonia Raquel)
Կորոլիա Սելո   (իսպ.՝ Colonia Cello)
Կորոնել Ֆրագա   (իսպ.՝ Coronel Fraga)
Լեման     (իսպ.՝ Lehmann)
Մարիա Խուանա (իսպ.՝ Maria Juana)
Մայա     (իսպ.՝ Maua)
Պլասա Կլուսելյաս (իսպ.՝ Plaza Clucellas)
Պրեսիդենտե Պոկա (իսպ.՝ Presidente Roca)
Պուեբլո Մարինի    (իսպ.՝ Pueblo Marini)
Ռաֆաելա    (իսպ.՝ Rafaela)
Ռամոնա     (իսպ.՝ Ramona)
Սագիեր    (իսպ.՝ Saguier)
Սան Անտոնիո (իսպ.՝ San Antonio)
Սան Վիսենտե  (իսպ.՝ San Vicente)
Սանտա Կլարա դե Սագիեր  (իսպ.՝ Santa Clara de Saguier)
Սենոն Պերեյրա  (իսպ.՝ Zenon Pereyra)
Սունչալես   (իսպ.՝ Sunchales)
Սուսանա   (իսպ.՝ Susana)
Տակուրալ  (իսպ.՝ Tacural)
Տակուրալես (Колония Такуралес)  (իսպ.՝ Tacurales)
Ումբերտո Պրիմո  (իսպ.՝ Humberto Primo)
Ֆիդելա   (իսպ.՝ Fidela)
Ֆրոնտերա  (իսպ.՝ Frontera)
Խուգենտոբլեր  (իսպ.՝ Hugentobler)
Խոսեֆինա    (իսպ.՝ Josefina)
Էգուսկիսա    (իսպ.՝ Egusquiza)
Էսմերալդա (իսպ.՝ Esmeralda)
Էստասոն Կլուսելյաս  (իսպ.՝ Estacion Clucellas)
Էստասոն Մարիա Խուանա (իսպ.՝ Estacion Maria Juana)
Էուցեբիյա ի Կարոլինա(իսպ.՝ Eusebia y Carolina)
Էուստոլիյա  (իսպ.՝ Eustolia)


== Արտաքին հղումներ ==
Սանտա Ֆե պրովինցիայի պաշտոնական կայք
Արբորիո

Արբորիո (իտալերեն՝ Arborio), կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 23 կմ² տարածք։ Բնակչությունը 2008 թվականի տվյալներով 961 մարդ է։ Հեռախոսային կոդը՝ +39 0161։ Փոստային ինդեքս 13031։ Խտությունը՝ 42 մարդ/կմ²։


== Ժողովրդագրություն ==
Բնակչության թվաքանակի փոփոխությունները.


== Տվյալներ ==
Հեռախոսային համար - 16186114


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ֆարսանգի լեռնանցք

Ֆարսանգի լեռնանցք, Ֆարսանգ գեդիկ - լեռնանցք Թուրքիայում, Հայկական Պար լեռնահամակարգի արևմտյան հատվածում, Մամախաթուն քաղաքից 7-8 կմ հարավ-արևելք, Ֆարսանգ գյուղ֊ից 2 կմ հարավ-արևմուտք։ Գտնվում է 1677 մ բարձրության վրա։


== Ծանոթագրություններ ==
Հրաչյա

Անվան այլ կիրառումների համար տե՛ս՝ Հրաչյա (այլ կիրառումներ)
Հրաչյա (ծննդյան և մահվան թթ. անհայտ), Հայոց թագավոր մ.թ.ա. մոտ 630-590 թվականներին։ Ասքանազյան թագավորության հիմնադիր Պարույր Սկայորդու որդին և հաջորդը։ Հույն պատմագիրներ Հերոդոտոսը և Ստրաբոնը նրան անվանում են Պրոտոթիեսի որդի Մադիես (Մադիոս), որը մ.թ.ա. 624 թվականին Ասորեստանի Նինվե քաղաքը պաշարած Մարաստանի թագավոր Կվաքսարեսին պարտության մատնելուց հետո արշավել է Ասորիք և Փոքր Ասիա, ջախջախել կիմմերական տրերների ցեղամիության առաջնորդ Կոբասին և Մերձավոր Արևելքում հաստատել իր 28-ամյա գերիշխանությունը։ Ասքանազյան թագավորության հետ ռազմաքաղաքական սերտ դաշինքը շարունակել են Արարատյան և Մանայի թագավորությունները, այդ պատճառով հրեաների հոգևոր առաջնորդ Երեմիան (մ.թ.ա. 629-586 թթ.) Հայաստանը ներկայացնում է վերոհիշյալ երեք թագավորությունների անքակտելի միության տեսքով։ Իսկ որոշ ուսումնասիրողներ (Ս. Պալասանյան և ուրիշներ) Հրաչյային անունը նույնացնում են Ռուսա սեպագիր անվանը։ Մովսես Խորենացին Հրաչյային համարում է Նոր Բաբելոնիայի թագավոր Նաբուգոդոնոսոր I-ի ժամանակակիցը (մ.թ.ա. 604-562 թթ.)՝ ավելացնելով, որ Երուսաղեմի գրավման և հրեաների գերեվարման ժամանակ (մ.թ.ա. 597 թ.) նա Հայաստանում տեղ է հատկացրել հրեա որոշ գաղթականների, մասնավորապես՝ Բագրատունիների նախնի Շամբատի տոհմին։
Լը Շարմել

Լը Շարմել (Կաղապար:Lang-fr''), համայնք Ֆրանսիայում՝ Պիկարդիայի երկրամասի Էնա գավառում։ Մտնում է Ֆեր ան Տարդենուա կանտոնի կազմի մեջ։ Շրջանի համայնքը Շատո Տերրին է։
Համայնքի INSEE կոդը՝ 02164:


== Բնակչություն ==
2010 թվականի տվյալներով՝ համայնքի բնակչությունը կազմում է 322 մարդ։ 


== Տնտեսություն ==
2010 թվականին համայնքի 210 աշխատունակ (15-64 տարեկան) բնակիչների 144-ը տնտեսապես ակտիվ էին, 66-ը՝ ոչ ակտիվ (ակտիվության ցուցանիշը կազմել է 68,6 %, 1999 թվականին եղել է 71,1%)։ 144 տնտեսապես ակտիվ բնակիչներից աշխատում էին 127-ը (66 տղամարդ և 61 կին), գործազուրկ էին 17 մարդ (10 տղամարդ և 7 կին)։ 66 տնտեսապես ոչ ակտիվ բնակիչներից 17-ը եղել են աշակերտներ կամ ուսանողներ, 30-ը՝ թոշակառուներ, 19-ը տնտեսապես ոչ ակտիվ էին այլ պատճառներով։


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Լը Շարմել (ֆր.)
Գևորգ Շահնազարյան

Գևորգ Մեխակի Շահնազարյան (1927, գյուղ Սռիգեղ (այժմ՝ Սարիգյուղ), ՀԽՍՀ Իջևանի շրջանում), հայ խորհրդային քիմիկոս-օրգանիկ, քիմիական գիտությունների դոկտոր (1981)։


== Կենսագրություն ==
Ավարտել է Երևանի համալսարանի քիմիայի ֆակուլտետը (1957)։ Գիտական աշխատանքները վերաբերում են դիհալոիդ վինիլային միացությունների պերթթուներով օքսիդացման և տրիհալոիդմեթիլկարբինոլների դեհիդրատացման ժամանակ տեղի ունեցող իր հայտնաբերած մոլեկուլային վերախմբավորումների օրինաչափությունների բացահայտման և արդյունքների կիրառման հարցերին։
Վիշնյովոե (գյուղ, Շեպետովի շրջան)

Անվան այլ կիրառումների համար տե՛ս՝ ՎիշնյովոեՎիշնյովոե (ուկրաիներեն՝ Вишневе), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Վիշնյովոե գյուղում բնակվում էր 472 մարդ։ Բնակավայրը զբաղեցնում է 93 կմ² տարածք։ Բնակչության խտությունը կազմում էր 5075,27 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լիրա

Լիրան դրամական միավոր է մի շարք երկրներում։ Անվանումը իտալերեն է (lira), որը ծագում է լատիներեն libra բառից։ Libra-ն կշռի միավոր էր, որն օգտագործվում էր արծաթը կշռելու համար։ Համապատասխանում է բրիտանական ֆունտ ստեռլինգին, և ֆունտի՝ կշռի միավորի նշանը (հապավումը) առ այսօր ԱՄՆ-ում նշվում է lb տառերով։
Որպես տարադրամ, լիրան համատարած է եղել զանազան եվրոպական, ասիական և աֆրիկյան երկրներում։ Այսօր միայն Թուրքիայի դրամական միավորն է կոչվում «լիրա» (թուրքական լիրա)։
Նախկինում շրջանառության մեջ են եղել «լիրա» կոչվող հետևյալ տարադրամները.

Բարդիի լիրա
Բոցցոլոյի լիրա
Եթովպական լիրա
Եմենի լիրա
Էմիլիայի լիրա
Էրիտրեայի լիրա
Իտալական լիրա
Իտալական Սոմալիլենդի լիրա
Լիբանանյան լիրա
Լոմբարդա-վենետիկյան լիրա
Լուկկայի լիրա
Կազալեի լիրա
Կաստիլիոնեի լիրա
Մալտայի լիրա
Մանտուայի լիրա
Մասսայի լիրա
Մասսերանոյի լիրա
Միլանի լիրա
Մոդենայի լիրա
Նեապոլի լիրա
Պարմի լիրա
Ջենովայի լիրա
Սան Մարինոյի լիրա
Սարդինական լիրա
Սիրիական լիրա
Վատիկանի լիրա
Վենետիկյան լիրա
Վերչելլիի լիրա
Տոսկանայի լիրա
Ցիսպադանյան լիրա
Վիկինգների նավերի թանգարան

Վիկինգների նավերի թանգարան (նորվ.՝ Vikingskipshuset på Bygdøy), կառույց Նորվեգիայի մայրաքաղաք Օսլոյի Բյուգդե թերակղզում։ Համարվում է Օսլոյի համալսարանի մշակութային պատմության թանգարանի մի մասը։ Այստեղ ներկայացված են հնագիտական գտածոներ Թյունից, Գոկստադից (Սանեֆյորդ), Օսեբերգից (Տյոնսբերգ) և Բորե բլուր-գերեզմանոցից։
Թանգարանի տեսարժան նմուշներից են Օսեբերգյան, Գոկստադյան և Թյունյան նավերը։ Վիկինգյան դարաշրջանի ցուցադրությունը ներառում է սահնակներ, մահճակալներ, մեկ ձիակառք, փայտե քանդակներ, վրանային բաղադրիչներ, զամբյուղներ, թաղման ծիսակարգի պարագաներ։ Թանգարանի ամենահայտնի նմուշն ամբողջական Օսեբերգյան նավն է, որը պեղված թաղման արարողակարգի ամենամեծ նավն է աշխարհում։


== Պատմություն ==
1913 թվականին շվեդ պրոֆեսոր Գաբրիել Գուստաֆսոնն առաջարկել է 19-րդ դարի վերջում և 20-րդ դարի սկզբում հայտնաբերված Վիկինգյան դարաշրջանի գտածոները տեղավորել հատուկ շենքում։ Գոկստադից և Օսեբերգից հայտնաբերված նավերը տեղավորեցին Օսլոյի համալսարանի ժամանակավոր կացարաններում։ Շենքի կառուցման ճարտարապետական մրցույթում հաղթել է Արնսթեյն Արնեբերգը։
Օսեբերգյան նավի համար նախատեսված սրահը կառուցվել է Նորվեգիայի խորհրդարանի ֆինանսավորմամբ:Նավը համալսարանի կացարաններից տեղափոխվել է 1926 թվականին։ Գոկստադյան և Թյունյան նավերի համար նախատեսված սրահների կառուցումն ավարտվել է 1932 թվականին։ Վերջին սրահի կառուցման աշխատանքները հապաղել են՝ պայմանավորված Երկրորդ համաշխարհային պատերազմով։ Այս սրահի կառուցումն ավարտվել է 1957 թվականին։ Այստեղ տեղակայված են Օսեբերգից հայտնաբերված գտածոները։


== Նավերի տեղափոխում ==
2000 թվականի դեկտեմբերի 20-ին Օսլոյի համալսարանն աջակցել է Պատմական թանգարանի՝ նավերը և թաղման ծիսակարգի գտածոները Բյորվիկայում գտնվող նոր թանգարան տեղափոխելու առաջարկին։ Առաջարկը եղել է թանգարանի, հնագետների միության և լրատվամիջոցների քննարկման կիզակետում։ Ընդդիմախոսները մտահոգված էին, որ նավերը չափազանց փխրուն են և տեղափոխման ընթացքում կվնասվեն, կողմնակիցները պնդում էին, որ շատ ավելի ռիսկային է նավերը թողնել իրենց գտնվելու վայրում առկա վտանգների ներքո։ Կատարվեց ռիսկային գնահատում Օսենբերգյան նավի մեկ կողմում և ենթադրվեց, որ գտածոները կարելի է տեղափոխել առանց լուրջ վնաս հասցնելու։


== Ծանոթագրություններ ==


== Աղբյուրներ ==
Brøgger, A. W. and Schetelig, H. Osebergfundet (Oslo. 1917)
Brøgger A.W. and Shetelig, H. Vikingskipene deres forgjenger og etterfølgere (Oslo. 1950)
Christensen, Arne Emil Kongsgårdens håndtverkere, Osebergdronningens grav, vår arkeologiske nasjonalskatt i nytt lys (Oslo. 1992)
Ingstad, Anne Stine Hva har tekstilene vært brukt til? Osebergdronningens grav (Oslo. 1992)


== Արտաքին հղումներ ==
Թանգարանի կայք
Բնածին տարրեր

Բնածին տարրեր, բնական պայմաններում ազատ վիճակում գտնվող քիմիական տարրեր։ Հայտնի են 40-ից ավելի բնածին տարրեր։ Երկրակեղևում մի շարք քիմիական տարրերի բնածին վիճակը կայուն է (օրինակ ոսկի, պլատինի խմբի մետաղներ օսմիում, իրիդիում, ռոդիում, ռութենիում և պալադիում)։ Բնածին ձևով հաճախ հանդիպում են նաև արծաթը, պղինձը, բիսմութը, ծծումբը, ածխածինը (ալմաստի և գրաֆիտի ձևով)։
Վիլլա Պոմա

Վիլլա Պոմա  (իտալերեն՝ Villa Poma), քաղաք Իտալիայում, գտնվում է Լոմբարդիա մարզի Մանտուա գավառում։
Բնակչությունը կազմում է 2029 մարդ (2004 թվականի տվյալներով)։ Խտությունը կազմում է 145 մարդ/կմ²։ Տարածքը գրավում է 14 կմ²։ Էլեկտրոնային փոստ՝ 46020։
Հեռախոսային կոդ՝ 0386։
Բնակավայրի հովանավորն է՝ հրեշտակապետ Միքայելը։


== Ծանոթագրություններ ==
Չեպագատի

Չեպագատի (իտալերեն՝ Cepagatti ), կոմունա Իտալիայում, գտնվում է Աբրուցո մարզում՝ Պեսկարա գավառում։
Բնակչությունը կազմում է 9610 մարդ, բնակչության խտությունը կազմում է 303 մարդ/կմ²։ Զբաղեցնում է 30 կմ² մակերես։ Փոստային ինդեքս՝ 65012, հեռախոսային կոդ՝ 085:


== Արտաքին հղումներ ==
Բնակավայրի պաշտոնական կայք (իտալ.)
Հակոբ Հակոբյան (քաղաքական գործիչ)

Անվան այլ կիրառումների համար տե՛ս՝ Հակոբ Հակոբյան (այլ կիրառումներ)Հակոբ Ռաֆիկի Հակոբյան (հունվարի 26, 1958(1958-01-26)[…], Ծովինար, Մարտունու շրջան, Հայկական ԽՍՀ, ԽՍՀՄ), ՀՀ քաղաքական գործիչ, Հայաստանի Հանրապետության Ազգային ժողովի 
Սոցիալական հարցերի մշտական հանձնաժողովի նախկին նախագահ։


== Կրթություն ==
1975-1980 թթ. սովորել և ավարտել է Երևանի պոլիտեխնիկական ինստիտուտը՝ Ճարտարագետ-տնտեսագետի որակավորմամբ։


== Աշխատանքային գործունեություն ==
1980-1983 թթ. - աշխատել է «Արփա-Սևան» շինտրեստում որպես տնտեսագետ։
1983-1988 թթ. - աշխատել է «Արփա-Սևան» շինտրեստում որպես ճարտարագետ-տնտեսագետ, ապա պլանային բաժնի վարիչ։
1988-1995 թթ. - աշխատել է «Արփա-Սևան» շինտրեստում որպես պետի տեղակալ։
1995-1997 թթ. - «Արփա-Սևան» շինտրեստի գործադիր տնօրեն։
1997-1999 թթ. - «Արփա-Սևան» ԲԲԸ նախագահ։


== Քաղաքական գործունեություն ==
1999 թ. մայիսի 30-ին ընտրվել է ՀՀ Ազգային ժողովի 2-րդ գումարման պատգամավոր թիվ 43 ընտրատարածքից։ Ազգային ժողովի ֆինանսավարկային, բյուջետային և տնտեսական հարցերի մշտական հանձնաժողովի անդամ։ «Կայունություն» պատգաավորական խմբի անդամ, ապա խմբակցություններում և պատգամավորական խմբերում չի ընդգրկվել, այնուհետև «Ժողովրդական պատգամավոր» պատգամավորական խմբի անդամ։
2003 թ. մայիսի 25-ին ընտրվել է ՀՀ Ազգային ժողովի 3-րդ գումարման պատգամավոր թիվ 34 ընտրատարածքից։ Ազգային ժողովի ֆինանսավարկային, բյուջետային և տնտեսական հարցերի մշտական հանձնաժողովի անդամ։ «Ժողովրդական պատգամավոր» պատգամավորական խմբի անդամ։
2007 թ. մայիսի 12-ին ընտրվել է ՀՀ Ազգային ժողովի 4-րդ գումարման պատգամավոր թիվ 24 ընտրատարածքից։ 19.06.2007 - 20.10.2008 - Ազգային ժողովի ֆինանսավարկային, բյուջետային և տնտեսական հարցերի մշտական հանձնաժողովի անդամ։ ՀՀԿ խմբակցության անդամ։
2008 թ. հոկտեմբերի 20-ին ընտրվել է ՀՀ Ազգային ժողովի սոցիալական հարցերի մշտական հանձնաժողովի նախագահ։
2012 թ. մայիսի 6-ին ընտրվել է ՀՀ Ազգային ժողովի 5-րդ գումարման պատգամավոր թիվ 24 ընտրատարածքից։
2012 թ. մայիսի 31-ին ընտրվել է ՀՀ Ազգային ժողովի սոցիալական հարցերի մշտական հանձնաժողովի նախագահ։
2017 թ․ ապրիլի 2-ին ընտրվել է պատգամավոր ՀՀԿ ցուցակով։
2019 թ․-ից այլևս պատգամավոր չէ ։Ամուսնացած է, ունի երեք զավակ։


== Ծանոթագրություններ ==
Թիկնոց (օպերա)

«Թիկնոց» (իտալերեն՝ Il Tabarro), Ջակոմո Պուչչինիի մեկ գործողությունից կազմված օպերան, «Տրիպտիխի» առաջին մասը։
Պուչչինին օպերան մտահղացել էր 1912 թվականին փարիզյան Մարինյի թատրոնում Դիդիե Գոլդի համանուն (ֆր.՝ La Houppelande) պիեսի բեմադրությունը նայելուց անմիջապես հետո։ Ինչպես հաստատել է դրամատուրգը, որի հետ կոմպոզիտորը ծանոթացել էր ներկայացումից հետո, հատուկ տարել է նրան Սենայի առափնյակ, որպեսզի այնտեղ «թափանցի» պիեսի գործողությունների կատարման տեղի մթնոլորտ։ Լիբրետոն սկզբում պատվիրել է գրող Ֆերդինանդո Մարտինիին, որը գլուխ չի հանել այդ աշխատանիքց և երկար ձգձգելուց հետո այն փոխանցել է Ջուզեպպե Ադամիին, որի հետ Պուչչինին ավելի վաղ արդեն աշխատել էր «Ծիծեռնակ» օպերայի համար։ Օպերայի առաջնախաղը տեղի է ունեցել 1918 թվականի դեկտեմբերի 14-ին Նյու Յորքի «Մետրոպոլիտեն օպերա» թատրոնում՝ Ռոբերտո Մորանցոնիի գլխավորությամբ։


== Գործող անձինք ==


== Համառոտ բովանդակություն ==
Գործողությունները տեղի են ունենում Փարիզից ոչ հեռու, Սենա գետի մոտ 1910 թվականին։ Գլխավոր հերոսը Միկելեն է՝ բեռնանավի նավապետ։ Նրա երիտասարդ կինը՝ Ժորժետան, սառել է նրա հանդեպ այն բանից հետո, երբ մահացել էր նրանց փոքրիկ երեխան։ Որպեսզի ինչ-որ կերպ փարատի վիշտը, Ժորժետան սիրեկան է գտնում։ Այժմ նա կրքոտ սիրում է նավահանգստային բեռնակիր Լուիջիին և հանդիպում հետը, երբ Միկելեն հոգնածությունից քնած էր լինում։
Նավի վրա Լուիջիի հայտնվելու ազդանշանը Ժորժետայի վառած լուցկին էր լինում։ Սակայն մի անգամ ամուսինը շուտ է վերադառնում, դառն լալով իր անցած սերը՝ տախտակամածին ծխամորճի համար վառում է լուցկին։ Ազդանշանի հետ հայտնվում է Լուիջին։ Միկելեն հարձակվում է նրա վրա և սկսելով խեղդել նրան՝ ստիպում է խոստովանել, որ Լուիջին ու Ժորժետան սիրեկաններ են։ Խոստովանելու դեպքում խոստանում էր ազատել Լուիջիին, սակայն երբ վերջինս հաստատում է դա, խեղդում է նրան և թաքցնում իր թիկնոցի տակ։ Տախտակամածի վրա հայտնվում է անհանգստացած Ժորժետան։ Ամուսնու հետ խոսելով՝ նա հիշում է, թե ինչպես է նա մի անգամ ասել. «Ամեն մարդ կրում է թիկնոց. մեկը թաքցնում է այնտեղ ուրախություն, մյուսը՝ վիշտ»։ «Իսկ երբեմն դրա տակ թաքցնում են ոճիրը»,-գոռում է Միկելեն, ձգում թիկնոցը և հրում խենթացած կնոջը դեպի մեռած սիրեցյալի մարմինը։


== Հայտնի հատվածներ ==
«Hai ben ragione! meglio non pensare»՝ Լուիջի
«Nulla! Silenzio!»՝ Միկելե
«Scorri, fiume eterno»՝ Միկելե


== Ծանոթագրություններ ==


== Աղբյուրներ ==
Holden, Amanda (Ed.), The New Penguin Opera Guide, New York: Penguin Putnam, 2001. 0-14-029312-4
Warrack, John and West, Ewan, The Oxford Dictionary of Opera New York: OUP: 1992 0-19-869164-5


== Արտաքին հղումներ ==
http://home.earthlink.net/~markdlew/lib/tabarro/index2.htm Archived 2008-12-30 at the Wayback Machine.
Օպերայի լիբրետոն անգլերեն թարգմանությամբ
«Թիկնոց» օպերան belcanto.ru կայքում
Շտամհամ (Ինն)

Անվան այլ կիրառումների համար տե՛ս՝ Շտամհամ (այլ կիրառումներ)Շտամհամ (Ինն)  (գերմ.՝ Stammham (am Inn)), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Մտնում է Ալտյոտինգի շրջանի կազմի մեջ։ Բնակչությունը 1043 մարդ է (ըստ 2010 թվականի դեկտեմբերի 31-ի)։ Տարածքը 5,67 կմ² է։ Պաշտոնական կոդ՝ 09 1 71 130։


== Ծանոթագրություններ ==


== Արտաքին հղումներ ==
Պաշտոնական էջ
Ուկրաինսկոե (գյուղ, Նովգորոդ-Վոլինսկի շրջան)

Անվան այլ կիրառումների համար տե՛ս՝ ՈւկրաինսկոեՈւկրաինսկոե (ուկրաիներեն՝ Українське), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Հիմնադրվել է 1930 թվականին։
2001 թվականի տվյալներով Ուկրաինսկոե գյուղում բնակվում էր 52 մարդ։ Բնակավայրը զբաղեցնում է 0,59 կմ² տարածք։ Բնակչության խտությունը կազմում էր 88,14 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
1647

1647 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1647 թվականն է, 
XVII դարի 47-րդ տարին։


== Դեպքեր ==


== Ծնունդներ ==


== Մահեր ==